ไปเลือกซื้อที่ร้าน (หรือเว็บไซต์) ตกลงใจว่าคุณต้องการสิ่งใด วินโดว์ แมค หรือลีนุกซ์ ตรวจดูสเปค ค้นหารูปลักษณ์ที่โดนใจคุณ
ไม่ว่าคุณจะซื้อจากร้านหรือสั่งซื้อออนไลน์ คุณควรแน่ใจว่าคุณจะรู้ให้มากที่สุดเกี่ยวกับแล็ปท็อปที่คุณสนใจหรือสเปคที่คุณต้องการ ซึ่งจะช่วยให้คุณทราบเกี่ยวกับการซื้อขายที่คุณต้องเจอ และช่วยป้องกันไม่ให้คุณหลงผิดจากคำพูดของพนักงานขายที่ไม่ได้ทราบเรื่องสินค้าดีเท่าไรนัก  หากคุณจะไปซื้อที่ร้าน ให้ปริ้นข้อมูลเกี่ยวกับแล็ปท็อปที่คุณสนใจไปด้วย หรือให้เซฟข้อมูลไว้ในโทรศัพท์มือถือของคุณ จะช่วยให้คุณจำกัดวงเครื่องที่คุณจะซื้อให้แคบลงได้ และคุณจะเพ่งความสนใจไปที่เครื่องที่คุณอยากซื้อเท่านั้น ในทุกวันนี้ มีหลายที่ที่คุณสามารถไปหาซื้อแล็ปท็อปได้ ตั้งแต่ศูนย์จำหน่ายอุปกรณ์คอมพิวเตอร์ขนาดใหญ่ไปจนถึงร้านขายคอมพิวเตอร์เล็กๆ หรือจาก Craigslist ไปจนถึงเว็บไซต์ Amazon และยังมีร้านขายตรงจากผู้ผลิตอีกด้วย ซึ่งแต่ละที่ก็จะมีราคาขายและบริการที่แตกต่างกัน  ร้านใหญ่ๆ หรือศูนย์จำหน่ายอุปกรณ์คอมพิวเตอร์โดยเฉพาะนั้นเป็นสถานที่ที่ดีที่สุดที่คุณจะสามารถลองแล็ปท็อปหลายๆ เครื่องได้ก่อนตัดสินใจซื้อจริง หากคุณวางแผนจะสั่งซื้อออนไลน์ละก็ ให้เดินไปที่ร้านค้าจำหน่ายคอมพิวเตอร์และอุปกรณ์อิเล็กทรอนิกส์ใกล้บ้านคุณและลองเครื่องหลายๆ รุ่นก่อน จากนั้นจึงจดโน้ตแล้วนำกลับมาที่บ้าน ผู้ผลิตแล็ปท็อปส่วนใหญ่จะมีรับประกันมาให้พร้อมสินค้าของตนอยู่แล้ว การรับประกันสินค้าอาจแตกต่างกันไป และตัวแทนจำหน่ายบางร้านก็อาจมีการรับประกันให้เพิ่มเติมหากจ่ายเงินเพิ่ม ในทางกลับกัน หากคุณซื้อแล็ปท็อปใช้แล้วจาก Craigslist ประกันสินค้าก็อาจหมดอายุไปแล้ว สิ่งที่คุณต้องให้ความสำคัญคือ แล็ปท็อปที่คุณซื้อจะต้องมาจากตัวแทนจำหน่ายที่วางใจได้และจะต้องมาพร้อมใบรับประกันสินค้าที่ดี คุณอาจจะได้ราคาดีหากซื้อแล็ปท็อปที่คงทนและผ่านการซ่อมแซมเพื่อนำกลับมาขายใหม่จากโรงงานผู้ผลิต  แต่ความเสี่ยงคือ แล็ปท็อปเครื่องดังกล่าวอาจมีสภาพที่ไม่ค่อยดีแล้วและอาจได้รับการดูแลที่ไม่ค่อยดีจากเจ้าของเครื่องคนก่อน หากราคาถูกต้องตามท้องตลาดและหากเครื่องมาพร้อมการรับประกันหนึ่งปีเต็ม ก็วางใจได้ว่าคุณจะไม่ได้รับความเสี่ยงดังกล่าว  พยายามอย่าซื้อแล็ปท็อปตัวโชว์ที่กำลังลดราคาอยู่ เว้นเสียแต่ว่าเครื่องจะมาพร้อมการรับประกันหนึ่งปีเต็มจากตัวแทนจำหน่ายที่วางใจได้ เพราะเครื่องโชว์ส่วนมากจะถูกเปิดทิ้งไว้ตลอดทั้งวัน และจะต้องโดนฝุ่น รอยนิ้วมือ และต้องรับแรงกดแรงทุบจากเด็กที่เบื่อๆ แล้วมาเล่นสินค้าหรือลูกค้าที่ไม่มีความชำนาญในการใช้เครื่อง ถึงแม้ว่าความคงทนของเครื่องส่วนหนึ่งจะขึ้นอยู่กับยี่ห้อและชนิดของแล็ปท็อป แต่เครื่องที่ได้รับการดูแลอย่างดีก็จะอยู่ได้นานขึ้นอีกปีสองปี ทำให้คุณไม่ต้องลงทุนซื้อเครื่องใหม่เร็วนัก การใช้เวลาสักเล็กน้อยทำความสะอาดและซ่อมแซมแล็ปท็อปของคุณอยู่เสมอจะทำให้มันทำงานต่อไปได้อีกนานเป็นปีเลยล่ะ ถ้าหากคุณยังไม่เคยมีแล็ปท็อปมาก่อน คุณควรพิจารณาถึงประโยชน์ที่คุณจะได้รับก่อนที่จะเลือกซื้อมาสักเครื่อง เมื่อเปรียบเทียบกับเดสก์ทอป แล็ปท็อปเองก็มีข้อดีหลายประการ.   คุณสามารถพกพาแล็ปท็อปได้ทุกที่ แม้แต่ไปต่างประเทศ ขอแค่คุณนำหม้อแปลงหรืออแดปเตอร์ไปด้วย แล็ปท็อปส่วนมากสามารถทำงานทุกอย่างเหมือนที่เดสก์ท็อปสามารถทำได้ อาจไม่ถึงกับขั้นเล่นเกมที่เพิ่งออกใหม่โดยปรับกราฟิกระดับสูงสุดได้ แต่แล็ปท็อปใหม่ๆ ส่วนมากก็สามารถใช้ทำงานได้หลากหลาย การใช้งานแล็ปท็อปช่วยประหยัดเนื้อที่ และยังเคลื่อนย้ายสะดวกอีกด้วย แล็ปท็อปจึงเหมาะกับผู้ที่อาศัยอยู่ในห้องอพาร์ตเมนท์เล็กๆ และเหมาะกับการนำไปตั้งไว้ที่ห้องนอน แล็ปท็อปอาจพกพาสะดวก แต่ก็มีจุดด้อยหลายประการเช่นกัน แน่นอนว่าคุณไม่ต้องกังวลถึงข้อเสียเหล่านี้มากนักหรอกถ้าคุณอยากหามาใช้สักเครื่องจริงๆ แต่อย่างน้อยคุณก็ควรนึกถึงข้อเสียเหล่านี้ไว้ด้วยเวลาไปเลือกซื้อแล็ปท็อป  แล็ปท็อปถูกขโมยได้ง่ายมากๆ หากคุณลืมทิ้งไว้เวลาเดินทาง ระยะเวลาการใช้งานของแบตเตอรี่ไม่ได้นานนัก และคุณอาจรำคาญหากต้องทำงานโดยไม่มีไฟฟ้าใช้เป็นระยะเวลานาน เช่น ทำงานบนเครื่องบินหรือทำงานที่ชายหาดใกล้ๆ กับรีสอร์ทพักแรมของคุณ หากคุณวางแผนจะเดินทางบ่อยๆ ระยะเวลาการใช้งานของแบตเตอร์ถือเป็นสิ่งสำคัญที่ควรพิจารณา เนื่องจากคุณไม่สามารถอัพเกรดแล็ปท็อปเหมือนกับที่ทำกับเดสก์ทอปได้ ดังนั้น แล็ปท็อปจะตกรุ่นเร็วมาก หมายความว่าคุณอาจต้องซื้อแล็ปท็อปใหม่ที่มีประสิทธิภาพสูงกว่าของเดิมภายในระยะเวลาไม่กี่ปี เนื่องจากแล็ปท็อปสามารถใช้ทำงานได้หลากหลาย คุณควรจะพิจารณาดูว่าคุณจะใช้มันทำงานอะไรเมื่อเปรียบเทียบเครื่องแต่ละรุ่น ถ้าคุณวางแผนว่าจะใช้เพื่อเปิดเว็บและเขียนอีเมลเป็นหลัก คุณก็ต้องการเครื่องที่แตกต่างจากคนที่ใช้เพื่อเล่นเกมหรือใช้จัดทำดนตรี การรู้ตัวเองว่ามีงบในกระเป๋าเท่าไรก่อนเลือกซื้อถือเป็นสิ่งสำคัญมาก มิเช่นนั้นคุณอาจตกเป็นเหยื่อของพนักงานขายที่จะหลอกล่อให้คุณซื้อเครื่องที่มีประสิทธิภาพเกินจำเป็นและต้องผ่อนส่งเป็นระยะยาว แล็ปท็อปมีช่วงราคาที่กว้างมาก การกำหนดขอบเขตราคาจะช่วยให้คุณพอใจกับเครื่องที่คุณมีกำลังซื้อได้โดยไม่ต้องไปอัพเกรดเป็นเครื่องใหม่ในภายหลังขณะที่คุณยังผ่อนเครื่องเก่าไม่หมดเลยด้วยซ้ำ ลองตัดสินใจว่าคุณต้องการเครื่องแบบไหนแล้วเลือกอันที่ราคาอยู่ในงบประมาณของคุณ ตัวเลือกหลักทั้งสองคือ วินโดว์และแมค หรืออาจเลือกลีนุกซ์ก็ได้สำหรับผู้ที่เชี่ยวชาญด้านเทคโนโลยี สุดท้ายแล้วคุณจะสามารถเลือกได้โดยอาศัยว่าคุณชื่นชอบระบบปฏิบัติการแบบใดและคุ้นชินกับอันไหน อย่างไรก็ตาม มีหลักสำคัญบางประการที่คุณต้องคำนึงถึงเวลาเลือกระบบปฏิบัติการเหล่านี้  เลือกอันที่คุณรู้จัก หากคุณเคยชินกับระบบปฏิบัติการแบบใดแบบหนึ่ง การเลือกใช้อินเตอร์เฟซที่คล้ายกันต่อไปก็จะง่ายกว่าการเริ่มหัดใช้ระบบแบบใหม่ทั้งหมด แต่อย่าปล่อยให้ระบบปฏิบัติการแบบแรกที่คุณใช้มาเป็นตัวกำหนด OS และคอมพิวเตอร์อันใหม่ที่คุณจะเลือกซื้อล่ะ ถ้าคุณใช้ผลิตภัณฑ์ Microsoft Office เยอะ คุณจะพบว่าคอมพิวเตอร์ที่มีระบบวินโดว์นั้นเหมาะสมกับคุณที่สุด นี่ไม่ได้หมายความว่าคุณจะใช้โปรแกรมดังกล่าวบนระบบปฏิบัติการแบบอื่นไม่ได้นะ คุณอาจใช้ได้แต่ต้องผ่านความยากลำบากสักหน่อย ในทางกลับกัน หากคุณต้องการใช้คอมเพื่อแต่งรูปหรือจัดทำดนตรีละก็ คุณจะพบโปรแกรมที่ตอบสนองความต้องการของคุณได้มากที่สุดบนแมค   วินโดว์จะสนับสนุนการเล่นวิดีโอเกมโดยส่วนมาก แต่ตอนนี้แมคกับลีนุกซ์ก็เริ่มเล่นเกมได้มากขึ้นเช่นกัน หากคุณไม่ค่อยมีประสบการณ์การใช้คอมพิวเตอร์สักเท่าไรและต้องการความช่วยเหลือ ให้เลือกซื้อคอมพิวเตอร์แบบที่เพื่อนหรือคนในครอบครัวของคุณชำนาญและสามารถช่วยสอนคุณได้ ไม่เช่นนั้นคุณก็ต้องพึ่ง tech support จากคอลเซ็นเตอร์แล้วล่ะ แล็ปท็อปบางชนิดที่คุณซื้อมาจะติดตั้งลีนุกซ์ไว้ก่อนอยู่แล้ว คุณสามารถลองใช้ลีนุกซ์บนเครื่องคอมพิวเตอร์ที่คุณมีอยู่ได้ผ่าน LiveCD ซึ่งทำให้คุณสามารถลองใช้งานระบบปฏิบัติการลีนุกซ์ได้โดยไม่ต้องติดตั้งลงเครื่อง    ระบบปฏิบัติการลีนุกซ์โดยส่วนมากสามารถใช้งานได้ฟรี และโปรแกรมเป็นพันที่คุณสามารถใช้ได้บนลีนุกซ์ก็ฟรีด้วยเช่นกัน โปรแกรมที่ชื่อ WINE จะช่วยให้คุณลงโปรแกรมหลายโปรแกรมของวินโดว์บนลีนุกซ์ได้ ซึ่งคุณสามารถใช้งานโปรแกรมเหล่านี้ได้ปกติเหมือนที่คุณใช้บนวินโดว์ WINE ยังคงอยู่ในระหว่างการพัฒนา ดังนั้นจึงยังลงไม่ได้ทุกโปรแกรม อย่างไรก็ตาม ก็ยังมีคนเป็นล้านที่ใช้ WINE ในการใช้โปรแกรมของวินโดว์บนลีนุกซ์ ลีนุกซ์ไม่ได้รับอันตรายจากไวรัส ลีนุกซ์ถือเป็นระบบปฏิบัติการที่เหมาะสำหรับเด็กเพราะฟรี โปรแกรมเองก็ฟรี และยังไม่ค่อยมีไวรัสด้วย ถ้าเด็กๆ เผลอทำระบบปฏิบัติการพัง คุณก็แค่ลง OS ใหม่ และเริ่มใช้งานอีกครั้งอย่างสบายใจ Linux Mint หน้าตาคล้ายวินโดว์และยังทำงานคล้ายกันด้วย ลีนุกซ์ที่เป็นที่นิยมมากที่สุดคือ Ubuntu หากจะใช้ลีนุกซ์ได้อย่างเต็มประสิทธิภาพก็จำเป็นต้องมีประสบการณ์การใช้งานคอมพิวเตอร์ในระดับสูง คุณต้องคุ้นเคยกับการพิมพ์ชุดคำสั่ง คุณสามารถค้นทุกอย่างที่คุณจำเป็นต้องรู้ได้บนโลกออนไลน์ ใช่ว่าทุกฮาร์ดแวร์จะสามารถใช้งานร่วมกับลีนุกซ์ได้ และบางทีคุณก็อาจต้องเสียเวลาตามหาไดรเวอร์ที่จะช่วยให้ฮาร์ดแวร์ทำงานได้อีกด้วย โดยพื้นฐานแล้ว การใช้งานคอมพิวเตอร์ของแมคจะให้ประสบการณ์ที่ค่อนข้างแตกต่างจากการใช้งานวินโดว์ ดังนั้นหากคุณกำลังคิดจะเปลี่ยน คุณอาจงงได้ แมคมีอินเตอร์เฟซที่ค่อนข้างเป็นมิตรกับผู้ใช้งาน และถือเป็น OS ที่ใช้ในการจัดทำสื่อมีเดียได้อย่างทรงพลัง   คอมพิวเตอร์แมคสามารถเชื่อมต่อได้อย่างง่ายดายกับ IPhones IPods IPads และผลิตภัณฑ์อื่นๆ ของ Apple ฝ่ายสนับสนุนของ Apple เองก็มีความรู้และเข้าใจเป็นอย่างดีเกี่ยวกับผลิตภัณฑ์ใหม่ๆ ของบริษัท แมคติดไวรัสได้ยากกว่าคอมพิวเตอร์ที่ใช้ระบบปฏิบัติการวินโดว์ แต่คุณก็ควรระวังอยู่ดี คุณสามารถจำลองการใช้งานวินโดว์บนแมคได้โดยใช้ Boot Camp แต่คุณก็จำเป็นต้องมีแผ่นวินโดว์นะ โดยปกติแล้วแมคจะมีราคาสูงกว่าแล็ปท็อปที่ใช้ระบบปฏิบัติการลีนุกซ์หรือวินโดว์มาก เน็ตบุ๊คหรือแล็ปท็อปที่ใช้ระบบปฏิบัติการวินโดว์นั้นมีราคาที่ค่อนข้างเอื้อมถึงได้ และก็มีหลายตัวเลือกจากหลายผู้ผลิตให้คุณเลือกซื้อตามที่คุณต้องการ ถ้าหากคุณไม่ได้ใช้วินโดว์มาสักพักแล้ว คุณจะพบว่าตอนนี้หน้าตาของวินโดว์เปลี่ยนไปมาก Windows 8 มีหน้าจอ Start รูปแบบใหม่ที่ไม่ได้แสดงให้คุณเห็นเฉพาะโปรแกรมที่คุณมีอยู่ในเครื่องเท่านั้น แต่แสดง “live titles” เช่นข่าวสารหรือรายงานเกี่ยวกับกีฬาล่าสุดด้วย ซึ่งฟีเจอร์นี้ได้เข้ามาแทนที่ปุ่ม start รูปแบบเดิมๆ ที่เคยมี Internet Explorer 10 เองก็มาพร้อมฟีเจอร์ที่จะช่วยตรวจหาไวรัสหรือมัลแวร์ในไฟล์ก่อนที่คุณจะดาวน์โหลดมันลงเครื่อง   ต่างจากแมค คอมพิวเตอร์ที่ใช้วินโดว์จะผลิตโดยหลากหลายบริษัท ซึ่งก็หมายความว่าคุณภาพของแล็ปท็อปแต่ละยี่ห้อจะแตกต่างกัน  คุณควรลองศึกษาข้อมูลว่าแต่ละผู้ผลิตสามารถจัดสเปคคอมพิวเตอร์ให้คุณได้ระดับไหนในราคาเท่าใด รวมไปถึงศึกษาฟีเจอร์และการสนับสนุนจากผู้ผลิตด้วย จากนั้นให้อ่านรีวิวสินค้าจากหลายๆ แหล่งข้อมูลจนกว่าคุณจะสามารถแน่ใจในคุณภาพของสินค้าได้ โดยปกติแล้ว แล็ปท็อปของวินโดว์จะสามารถปรับแต่งได้ง่ายกว่าแล็ปท็อปแมค นอกเหนือไปจากระบบปฏิบัติการหลักๆ ทั้งสามที่กล่าวไปข้างต้น ตอนนี้ในท้องตลาดก็มีทางเลือกอื่นๆ อยู่ แล็ปท็อปทางเลือกอื่นที่ตอนนี้กำลังมาแรง และแย่งส่วนแบ่งในท้องตลาดอย่างรวดเร็วคือโครมบุ๊ค โดยแล็ปท็อปตัวนี้จะรันระบบปฏิบัติการ Google’s Chrome ซึ่งแตกต่างโดยสิ้นเชิงกับ OS ทั้งสามที่ได้กล่าวถึงไปข้างต้น แล็ปท็อปนี้ถูกออกแบบมาเพื่อให้เชื่อมต่อกับอินเทอร์เน็ตโดยทันที และคุณต้องลงทะเบียนระบบเก็บข้อมูลแบบออนไลน์กับ Google Drive   ขณะนี้มีโครมบุ๊คเพียงไม่กี่รุ่นวางจำหน่ายอยู่ในท้องตลาด HP Samsung และ Acer ต่างก็ผลิตโครมบุ๊คราคาย่อมเยาว์ของบริษัทตนออกมาวางจำหน่าย ขณะที่ทางGoogle ก็ได้ผลิตโครมบุ๊คที่มีราคาสูงกว่าออกมา โดยใช้ชื่อรุ่นว่า Chromebook Pixel ChromeOS เป็นระบบปฏิบัติการที่ถูกออกแบบมาเพื่อนรันเว็บแอพพลิเคชันของทาง Google เช่น Google Drive, Google Maps และอื่นๆ อีกมาก โครมบุ๊คจัดได้ว่าเป็นแล็ปท็อปที่เหมาะสำหรับผู้ที่ใช้ผลิตภัณฑ์ของ Google เยอะอยู่แล้ว โครมบุ๊คไม่สามารถรันโปรแกรมที่ถูกออกแบบมาเพื่อใช้บนระบบปฏิบัติการอื่นได้ ซึ่งรวมไปถึงเกมและโปรแกรมผลิตงานโดยส่วนมาก พยายามลองใช้ระบบปฏิบัติการให้มากที่สุดเท่าที่จะทำได้ โดยคุณอาจลองที่ตัวแทนจำหน่ายหรือลองใช้แล็ปท็อปของเพื่อน แล้วลองดูว่าคอมพิวเตอร์แบบไหนที่เหมาะกับตัวตนและการใช้งานของคุณมากที่สุด ต่อให้ใช้ระบบปฏิบัติการแบบเดียวกัน ใช้คีย์บอร์ดหรือแทร็คแพดแบบเดียวกัน แต่เมื่อคุณได้สัมผัสตัวเครื่องจริงๆ ความรู้สึกก็อาจแตกต่างไปได้ เมื่อคุณเลือกซื้อแล็ปท็อป คุณจะต้องให้ความสำคัญเป็นพิเศษกับฮาร์ดแวร์ที่อยู่ข้างใน เพราะคุณอยากจะแน่ใจว่าแล็ปท็อปเครื่องดังกล่าวจะมีประสิทธิภาพตามที่คุณต้องการจริงๆ แล็ปท็อประดับบนที่ประมวลผลได้เร็วจะมี CPU แบบ มัลติคอร์เช่น Intel AMD และ ARM คุณจะไม่พบหน่วยประมวลผลเช่นนี้ในเน็ตบุ๊คหรือแล็ปท็อประดับล่าง ความแตกต่างทางซีพียูนี้จะมีผลต่อความเร็วของแล็ปท็อปคุณ  ขณะที่เทคโนโลยีก้าวหน้ามากขึ้น โปรเซสเซอร์เก่าๆ จะตกรุ่นและโดนทิ้งไว้ไม่เห็นฝุ่นเร็วมาก หากคุณตั้งใจจะซื้อแล็ปท็อปที่มีCPUของ Intel ให้หลีกเลี่ยงชิปรุ่น Celeron Atom หรือ Pentium เนื่องจากว่าชิปพวกนี้เป็นรุ่นเก่า ให้หา CPU ที่เป็นรุ่น Core i3 หรือ i5 หากคุณจะซื้อ AMD ให้หลีกเลี่ยงรุ่นที่เป็น C- หรือ E-series และให้มองหารุ่น A6 หรือ A8. ลองพิจารณาดูว่าคุณต้องการแรมปริมาณเท่าไรในแล็ปท็อปเครื่องใหม่ของคุณ ปริมาณแรมถือเป็นส่วนของสเปคเครื่องที่คุณต้องให้การใส่ใจอย่างมาก ปริมาณของแรมจะสามารถจำกัดแอพพลิเคชันที่คุณจะใช้งานบนเครื่องได้ แอพพลิเคชันหรือโปรแกรมที่มีขนาดใหญ่ย่อมต้องใช้แรมมากในการรัน โดยทั่วไปแล้ว ยิ่งแล็ปท็อปคุณมีปริมาณแรมมากเท่าไร ก็ยิ่งรันเร็วขึ้นเท่านั้น   แล็ปทอปตามมาตรฐานส่วนมากจะมาพ้อมแรมขนาด 4 กิ๊กกะไบท์ (GB) สำหรับผู้ใช้งานส่วนใหญ่ แรมขนาดเท่านี้ก็เพียงพอแล้ว แรมในเน็ตบุ๊คอาจมีขนาดน้อยถึง 512 MB แต่ในปัจจุบันเน็ตบุ๊คที่มีแรมน้อยขนาดนั้นก็เริ่มหาได้ยาก คุณอาจสามารถหาแล็ปท็อปที่มีขนาดแรม 16 GB ได้ แต่คุณจะซื้อแล็ปท็อปแบบดังกล่าวก็ต่อเมื่อคุณต้องใช้งานโปรแกรมที่กินแรมมากๆ หลายๆ โปรแกรมพร้อมกันเท่านั้น ถึงแม้ว่าการซื้อคอมพิวเตอร์ที่มีแรมสูงๆ จะเป็นสิ่งเย้ายวนใจเหลือเกิน แต่ตัวแทนจำหน่ายส่วนมากก็อาจใส่แรมเข้าไปในปริมาณเยอะเพื่อปกปิดว่าส่วนประกอบที่เหลือนั้นไม่ใช่ของดีเท่าไรนัก (เช่น มีโปรเซสเซอร์ที่ช้ามาก) เนื่องจากการอัพเกรดแรมเป็นเรื่องที่ทำได้ง่ายๆ ดังนั้นแรมไม่ควรจะเป็นสิ่งที่คุณต้องให้การใส่ใจถึงขั้นมากที่สุดเวลาเลือกซื้อแล็ปท็อป หากคุณต้องการใช้เครื่องสำหรับเล่นเกม ให้ตรวจดูเมมโมรี่ของการ์ดจอ คุณควรเลือกซื้อการ์ดจอที่มี video memory แบบแยกสำหรับเล่นเกมสามมิติ แต่สำหรับเกมตามปกติแล้วสิ่งนี้ก็ไม่ค่อยจำเป็นมากนัก การ์ดจอแยกนั้นจะค่อนข้างกินแบตเตอรี่มากด้วย คุณอาจเข้าใจผิดได้เวลาเห็นปริมาณความจุของฮาร์ดดิสก์ที่เขียนอยู่บนฉลาก เพราะปริมาณดังกล่าวยังไม่รวมระบบปฏิบัติการหรือโปรแกรมที่มาพร้อมตัวเครื่อง โดยปกติแล้ว คุณจะมีปริมาณความจุของฮาร์ดดิสก์ที่ใช้ได้จริงน้อยกว่าที่เขียนบนฉลากประมาณ 40 GB  เพื่อเป็นทางเลือก Solid State Drives หรือ SSDs นั้นจะมีประสิทธิภาพการทำงานที่ดีกว่า ไม่ค่อยมีเสียงดังและและมีอายุการใช้งานแบตเตอรี่ที่นานกว่าด้วย แต่ก็มีความจุน้อยกว่า (30-256 GB ในเวลาบรรจุข้อมูล) และก็มีราคาแพงกว่า ถ้าคุณกำลังมองหาฮาร์ดดิสก์ที่มีประสิทธิภาพการทำงานที่ดีที่สุด คุณจำเป็นต้องใช้แบบ SSDs แต่คุณก็อาจต้องซื้อ external hard drive เพื่อบรรจุเพลง รูปถ่ายและวีดิโอเพิ่มเติม ตรวจดูว่าแลปท็อปที่คุณจะซื้อมีพอร์ต USB สำหรับเชื่อมต่อกับอุปกรณ์อื่นๆ อยู่กี่ช่อง หากคุณคิดจะนำเมาส์และคีย์บอร์ดมาต่อแยกต่างหากละก็ คุณต้องการพอร์ต USB อย่างน้อยสองช่อง นอกจากนี้ คุณยังต้องการพอร์ตสำหรับต่อปริ้นเตอร์ external drive ทัมป์ไดรว์และอื่นๆ อีกด้วย  หากคุณอย่างเชื่อมต่อแล็ปท็อปของคุณเข้ากับโทรทัศน์ คุณต้องตรวจดูให้มั่นใจว่าแล็ปท็อปของคุณจะมีช่อง HDMI คุณสามารถใช้พอร์ต VGA หรือ DVI เพื่อเชื่อมต่อกับโทรทัศน์ได้ด้วย หากคุณต้องการที่จะเบิร์นแผ่นซีดีหรือใช้แผ่นซีดีในการติดตั้งโปรแกรม คุณก็จำเป็นต้องมีไดรฟ์ดีวีดี หากแล็ปท็อปของคุณไม่มี คุณก็สามารถหาซื้อไดรฟ์ DVD แบบ External แล้วนำมันมาเสียบกับเครื่องของคุณได้ ตอนนี้แล็ปท็อปหลายเครื่องเองก็มาพร้อมไดรฟ์สำหรับ Blu-ray ด้วย (บางครั้งก็เรียกว่า BD-ROM) ซึ่งมาแทนที่ไดรฟ์ DVD ยิ่งหน้าจอสามารถแสดงผลได้ละเอียดมากเท่าใด ก็สามารถแสดงภาพหรือวีดิโอได้มากเท่านั้น นอกจากนี้ หน้าจอที่มีความละเอียดมากกว่าก็จะสามารถแสดงผลภาพได้คมชัดมากกว่าด้วย แล็ปท็อประดับกลางส่วนมากจะมีความละเอียดของหน้าจออยู่ที่ 1366x768 หากคุณอยากได้ภาพที่คมชัดมากกว่า คุณก็ต้องหาแล็ปท็อปที่มีความละเอียดของหน้าจอที่ 1600x900 หรือ 1920x1080 ซึ่งมีแต่แล็ปท็อปขนาดใหญ่เท่านั้นที่จะมีความละเอียดขนาดนี้ สอบถามพนักงานด้วยว่าหน้าจอของแล็ปท็อปสามารถแสดงผลได้ดีแค่ไหนหากนำไปใช้กลางแดด โดยส่วนมากแล้วหน้าจอแล็ปท็อปราคาถูกจะมองไม่ค่อยเห็นหากคุณนำไปใช้กลางแสงอาทิตย์ ทำให้แล็ปท็อปเหล่านี้มีประโยชน์น้อยลงสำหรับคุณแม้มันจะพกพาสะดวกก็ตาม แล็ปท็อปของคุณควรที่จะสามารถเชื่อมต่อกับ Wi-fi ได้ โดยปกติแล็ปท็อปทุกเครื่องจะมี wireless card ในตัวอยู่แล้ว ดังนั้นคุณก็ไม่ต้องกังวลเรื่องนี้อีกต่อไป แล็ปท็อปจะแบ่งออกเป็นสามประเภทตามขนาดและน้ำหนัก ได้แก่ เน็ตบุ๊ค แล็ปท็อป และ แล็ปท็อปแทนเดสก์ทอป ถึงแม้ว่าทั้งสามประเภทที่กล่าวมาจะถือว่าอยู่ในขอบเขตของการเป็น “แล็ปท็อป” เหมือนกัน แต่ประสิทธิภาพรวมถึงการใช้งานของแล็ปท็อปแต่ละประเภทก็แตกต่างกันออกไปและมีผลต่อการตัดสินใจเลือกซื้อของคุณ   เมื่อถึงเวลาเลือกขนาดของแล็ปท็อป สิ่งที่คุณต้องพิจารณาได้แก่ น้ำหนัก ขนาดของหน้าจอ เลย์เอาท์ของคีย์บอร์ด ประสิทธิภาพการทำงาน และระยะเวลาการใช้งานของแบตเตอรี่ คุณจะพบว่าเน็ตบุ๊คเป็นตัวเลือกที่ราคาถูกที่สุด แต่ก็มีขนาดเล็กที่สุดด้วยเช่นกัน ในขณะเดียวกัน หากคุณเลือกแล็ปท็อปขนาดมาตรฐาน คุณก็ต้องเลือกปัจจัยต่างๆ ให้สมดุลและจัดให้ตรงกับความต้องการมากที่สุด. สิ่งที่ต้องคำนึงถึงมากที่สุดเวลาเลือกซื้อแล็ปท็อปคือ ความสะดวกในการพกพา หากคุณเลือกแล็ปท็อปที่มีหน้าจอใหญ่ๆ คุณก็ต้องแลกกับน้ำหนักที่มากขึ้นของตัวเครื่องและอาจพกพาไม่สะดวกมากนัก เมื่อคุณเลือกซื้อแล็ปท็อป ให้พิจารณาถึงขนาดของกระเป๋าคุณด้วย เน็ตบุ๊ค หรือที่เรียกกันว่า มินิโน้ตบุ๊ค อัลตร้าบุ๊ค และ อัลตร้าพอร์ทเทเบิล คือแล็ปท็อปขนาดเล็กที่มีความกว้างของหน้าจอระหว่าง 7-13 นิ้ว หรือ 17.79-33.3 เซนติเมตร เน็ตบุ๊คมีขนาดที่พกพาง่าย น้ำหนักเบา และเหมาะสำหรับการใช้รับส่งอีเมลหรือใช้เล่นอินเทอร์เน็ตแบบเบาๆ เพราะเมมโมรี่มีขนาดเล็ก เนื่องจากเน็ตบุ๊คมักจะมีแรมไม่มากเท่าแล็ปท็อป ความสามารถในการรันแอพพลิเคชันจึงค่อนข้างจำกัด   คีย์บอร์ดของเน็ตบุ๊คจะแตกต่างจากคีย์บอร์ดของแล็ปท็อปขนาดมาตรฐานมาก คุณควรทดลองพิมพ์ก่อนตัดสินใจเลือกซื้อ เพราะเวลาพิมพ์ คุณจะรู้สึกแปลกไปสักพักถึงกว่าจะชิน ขณะนี้มีแท็บเล็ตแบบไฮบริดวางขายอยู่ในท้องตลาดมากมาย ซึ่งแท็บเล็ตเหล่านี้จะมาพร้อมคีย์บอร์ดแบบพับหรือถอดออกได้ และมักจะมาพร้อมหน้าจอแบบทัชสกรีน ลองพิจารณาถึงตัวเลือกนี้ดูหากคุณกำลังต้องการซื้อแท็บเล็ตและไม่มีงบพอที่จะซื้อไอแพด แล็ปท็อปจำพวกนี้จะมีขนาดหน้าจออยู่ที่ 13-15 นิ้ว หรือ 33.3-38.1 เซนติเมตร แล็ปท็อปเหล่านี้จะมีน้ำหนักปานกลาง รูปร่างเพรียวบาง และมีเมมโมรี่เครื่องอยู่เยอะ เมื่อคุณจะดูประสิทธิภาพของเครื่อง ส่วนมากแล้วคุณต้องพิจารณาว่าคุณชอบขนาดหน้าจอเท่าไร และต้องการแรมมากขนาดไหน (ดูหัวข้อต่อไปเพื่อข้อมูลเพิ่มเติม)  แล็ปท็อปมาในทุกรูปแบบและขนาด เมื่อเทคโนโลยีพัฒนามากขึ้น แล็ปท็อปก็จะมีขนาดเบาและบางลง คุณจะพบว่าขนาดของแล็ปท็อปของแมคนั้นไม่จำเป็นต้องตรงตามรายละเอียดที่ได้กล่าวถึงเสมอไป หากคุณตัดสินใจที่จะเลือกใช้แมค คุณควรจะลองมองดูหลายๆ รุ่นเพื่อให้สะดวกแก่การพกพา แล็ปท็อปรูปแบบนี้จะมีขนาดหน้าจอระหว่าง 17-20 นิ้ว หรือ 43.8-50.8 เซนติเมตร แล็ปท็อปเหล่านี้มีขนาดใหญ่ หนัก มาพร้อมฟีเจอร์ที่ครบครัน และเหมาะกับการตั้งอยู่กับโต๊ะมากกว่าให้คุณใส่ไว้ในเป้แล้วสะพายไปไหนมาไหน ถึงแม้ว่าจะพกพาไม่สะดวกนักเมื่อเทียบกับสองแบบแรก แต่คุณก็สามารถเคลื่อนย้ายมันได้หากต้องการ และสำหรับหลายๆ คนแล้วการแบกน้ำหนักเพิ่มสักหน่อยก็มิใช่ปัญหามากมายนัก หากคุณไม่มั่นใจว่าจะซื้อแล็ปท็อปขนาดเท่าไร ให้ชั่งใจว่าคุณต้องการตั้งแล็ปท็อปกับโต๊ะหรือพกพามากกว่ากัน   แล็ปท็อปแทนเดสก์ทอปบางแบบก็สามารถอัพเกรดได้ในระดับหนึ่ง เช่นว่า ให้คุณสามารถใส่การ์ดจอใหม่ๆ เข้าไปได้ แล็ปท็อปแบบนี้เหมาะสำหรับผู้ที่ต้องการใช้เล่นเกมมากที่สุด แล็ปท็อปขนาดใหญ่มักมีความจุแบตเตอรี่ที่น้อยกว่า โดยเฉพาะอย่างยิ่งเมื่อคุณต้องรันโปรแกรมอย่างเช่นวิดีโอเกมหรือโปรแกรมจัดทำกราฟิก จะเปลืองแบตเตอรี่มาก ลองตัดสินใจดูว่าคุณต้องการแล็ปท็อปที่วัสดุภายนอกทำจากโลหะหรือพลาสติก ในทุกวันนี้ การเลือกเคสของแล็ปท็อปนั้นขึ้นอยู่กับความพึงพอใจส่วนบุคคล เนื่องจากน้ำหนักของวัสดุที่ใช้ทำเคสนั้นไม่ค่อยมีความแตกต่างกันเท่าไรนัก แล็ปท็อปที่ทำจากโลหะจึงแทบจะหนักไม่ต่างไปจากแล็ปท็อปที่มีวัสดุภายนอกเป็นพลาสติก ในด้านของความทนทาน แล็ปท็อปที่มีวัสดุภายนอกเป็นโลหะย่อมคงทนต่อแรงกระแทกเล็กน้อยได้ดีกว่า แต่ทางที่ดีที่สุดคือคุณต้องสอบถามจากตัวแทนจำหน่ายเองถึงความทนทานของแล็ปท็อปที่คุณจะเลือกซื้อ   หากคุณต้องทำงานออกภาคสนามบ่อยๆ หรือต้องเดินทางไปในที่ที่แล็ปท็อปคุณจะต้องได้รับแรงกระแทก คุณอาจจะต้องเลือกแล็ปท็อปที่มีการปรับแต่งเป็นพิเศษเพื่อความคงทนมากยิ่งขึ้น ลองสอบถามพนักงานขายถึงแล็ปท็อปที่มีหน้าจอที่แข็งแรง ส่วนประกอบภายในสามารถทนต่อแรงกระแทกได้ดี และอาจถามหาแล็ปท็อปที่สามารถกันน้ำและฝุ่นได้ ถ้าคุณเป็นระดับมืออาชีพในการทำงานภาคสนามและต้องการแล็ปท็อปที่มีความแข็งแรงมาก ก็มีแล็ปท็อปแบบที่เรียกกันว่า Toughbook ซึ่งสามารถตอบสนองต่อความต้องการของคุณได้ แล็ปท็อปดังกล่างอาจมีราคาสูงไปสักหน่อย แต่คุณก็สามารถขับรถบรรทุกเหยียบหรือนำมันไปอบในเตาอบได้โดยที่มันไม่พัง แล็ปท็อปสำหรับผู้ใช้งานโดยทั่วไปซึ่งตั้งอยู่ในร้านขายนั้นไม่ได้ถูกออกแบบมาเพื่อความสมบุกสมบัน ดังนั้นหากคุณต้องการแล็ปท็อปที่ทนทานมากจริงๆ ให้มองหาแล็ปท็อปรุ่นพิเศษที่ผลิตจากวัสดุคอมโพสิตหรือทำจากโลหะ โดยธรรมชาติแล้ว แล็ปท็อปคือเครื่องมือที่คุณต้องเอาออกไปใช้ในที่สาธารณะ เช่นเดียวกันกับนาฬิกาข้อมือ กระเป๋าสตางค์ แว่นกันแดดหรือเครื่องประดับอื่นๆ แล็ปท็อปเองก็ต้องมีสไตล์เช่นกัน อย่าเลือกแล็ปท็อปที่คุณคิดว่าดูไม่สวยงามหรือไม่น่าใช้งานให้คนอื่นเห็นเลย
ทำการค้นคว้าให้ดี. มองหาตัวแทนจำหน่ายที่เหมาะสมสำหรับการซื้อแล็ปท็อป. ตรวจดูการรับประกันสินค้า. รับทราบถึงความเสี่ยงก่อนที่คุณจะซื้อแล็ปท็อปมือสอง หรือแล็ปท็อปที่ผ่านการซ่อมจากโรงงานแล้วนำกลับมาขายใหม่(refurbished). ดูแลรักษาแล็ปท็อปใหม่ให้ดี. ลองพิจารณาถึงข้อดีของแล็ปท็อป. อย่าลืมคิดถึงข้อเสียด้วย. ลองคิดดูว่าคุณจะใช้แล็ปท็อปทำอะไรบ้าง. ตั้งงบประมาณ. ศึกษาว่าคุณมีตัวเลือกใดบ้าง. พิจารณาดูว่าคุณต้องการใช้โปรแกรมอะไรบ้าง. ลองนึกถึงลีนุกซ์. เรียนรู้จุดเด่นและจุดด้อยของแมค. ลองมองหาแล็ปท็อปวินโดว์รุ่นใหม่ๆ . ลองดู Chromebook (โครมบุ๊ค). ทดลองใช้งานจริงดู. ใช้เวลานานๆ ในการตรวจสอบดูสเปคทางเทคนิคของแล็ปท็อป. ตรวจดู CPU หรือหน่วยประมวลผลกลางของเครื่อง. ตรวจดูปริมาณเมมโมรี่หรือ RAM. ตรวจดูประสิทธิภาพทางด้านกราฟิก. ดูพื้นที่เก็บข้อมูล. เช็คดูพอร์ตที่มีอยู่. ตรวจดูออปติคอลไดรฟ์ของแล็ปท็อป. ตรวจดูความละเอียดของหน้าจอ. ถามถึงความสามารถในการเชื่อมต่อ Wi-Fi. เลือกขนาดของแล็ปท็อปให้เข้ากับการใช้งานของคุณมากที่สุด. ลองชั่งใจดูว่าจะซื้อเน็ตบุ๊คดีไหม. ลองดูแล็ปท็อปขนาดมาตรฐาน. ลองพิจารณาแล็ปท็อปแทนเดสก์ทอป. พิจารณาถึงความทนทานของแล็ปท็อป. อย่าลืมนึกถึงสไตล์ด้วย.
https://www.wikihow.com/Buy-a-Laptop https://www.wikihow.com/Buy-a-Laptop https://www.wikihow.com/Buy-a-Laptop https://www.wikihow.com/Buy-a-Laptop https://www.wikihow.com/Buy-a-Laptop
Going to the Store (or Website) Determining What You Need Windows, Mac, or Linux? Checking the Specs Finding a Form Factor